|  |
| --- |
| Mødedato: 17. januar 2022  Mødeforum: Zoom  Mødeemne: INT-nånd-møde  Deltagere: Thomas Hvergel Jensen (Aarhus BSS), Rikke Korgaard Præstegaard (HE), Mette Glerup Thomsen (Nat & Tech), Jesper Qvistgaard (Arts), Rikke Nielsen (IU), Mette Brandenborg (IU), Kaja Henneberg (IU) |

**Referat**

1. ***Nyt kommissorium, jf. indstilling fra LGU (bilag eftersendes) - Alle***

Punktet udsættes til næste INT-bånd-møde, hvor tilpasset bilagsmateriale forventes at være tilgængeligt.

1. ***Circle U. Staff Week (4-6 OKT) – konceptforslag***I forlængelse af det udsendte materiale skal der specificeres en målgruppe for besøget. IU foreslår TAP, og hvis det bliver TAP, så kan dag 2 gøres fælles.

Det vil være vigtigt at få balance i deltagelse og ikke mindst de relevante deltagere og der foreslås fra IU et maks. antal pr. Circle U. universitet. De nærmere kriterier skal defineres i en planlægningsgruppe.  
INT-medlemmerne bakker op om TAP som målgruppe med en bemærkning om, at det ligeledes er relevant at engagere VIP evt. ved andre initiativer.

Alle administrationsområder indmelder en person til planlægningsgruppen. Health ønsker at deltage, men med en rolle på sidelinjen. IU tager sig af praktisk planlægning. Planlægningsgruppen arbejder mere på indhold i program.

1. ***Corona-beredskab – bordrunde  - alle***Rikke Nielsen orienterede om drøftelser relateret til studiestart for internationale studerende fra Uddannelsesberedskabsgruppen. Aktiviteter i januar afholdes virtuelt, og planlagte fysiske aktiviteter enten omlægges til virtuelt eller skubbes hen i februar - herunder aktiviteter planlagt med Studenterhus Aarhus. Sara Ølholm Eaton deltager i studiestartsmøde i denne uge, hvor netop introaktiviteter drøftes.

Fakulteterne melder at hovedparten af introaktiviteter køre online. BSS har enkelte planlagte aktiviteter, som forventes afholdt fysisk, da det er på små hold. BSS fordeler øvrige fysiske aktiviteter henover forårssemesteret.

IU nævner, at MoveON har været nede i længere perioder, hvilket har givet udfordringer for incoming studerendes mulighed for at hente LoE. IU har manuelt understøttet disse studerende, så de har fået deres dokumentation i tide ift. opholdet på AU. Housing får en del henvendelser fra studerende, der har udfordringer ift. hjemrejse pga. aflyste fly. De studerende ønsker at forlænge deres bolig, hvilket desværre ikke er muligt. IU henviser til short term-muligheder.

1. ***Status på EWP***Kommissionen har meddelt at der er udsættelse på implementering af interinstitutional agreements indtil 31/12 2022. Det betyder, at aftaler kan forlænges på email, hvilket er kommunikeret internt på AU på teams.

IU har byttet lidt om på opgaver i Erasmusteamet. Sara Ølholm Eaton kommer til at sidde med IIA, hvilket ligeledes er kommunikeret til koordinatorerne via Teams. Ift. online learning agreements, så lader Kommissionen som om alt er godt. Det afspejler desværre ikke virkeligheden, hvilket AU har kommunikeret til Styrelsen/ National Agency. På AU har vi fået 5 online learning agreements igennem ud af de mange, som skal sendes afsted i foråret!

European University Foundation (EUF) har vundet udbud på EWP-platform. Der er fokus på mere brugerinddragelse og der oprettes bl.a. en servicedesk fra marts 2022, hvor man kan indmelde digitale transmissioner, der fejler.

Mette G.T. spørger til, om der noget nyt ift. hvornår vi forventer, at vi kan håndetere aftalerne digitalt på AU. Mette Br. svarer, at vi afventer en opdatering fra QS, da vi oplever problemer, når det ikke er MoveOn til MoveON. Dog er der også udfordringer ift. udveksling med institutioner, der benytter Dashboard og har egenudviklede systemer. Modtageren skal også være klar. Der er ikke forventninger til, at vi få en stor arbejdsbyrde i foråret 2022 ift. digitale aftaler.

1. ***Evt.***Mette Br. minder om ansøgningsfrist på KA171 - der er deadline d.18. januar. Der er kommet en ansøgning ind fra DPU til Bhutan. Mette Br. nævnte, at målet ikke nødvendigvis er at få flere ansøgere, da der i mange af budgetkategorierne er meget begrænsede midler, men at sikre en koordineret proces på AU. En koordineret proces er nødvendig, da AU ifølge Erasmus-reglerne skal indsende én samlet ansøgning om KA171-midler.

Det drøftes, om ansøgningsprocessen skal ændres, således at fakulteterne får materiale ud noget tidligere. Det aftales, at der arbejdes på en proces, hvor der udsendes en mere uddybende beskrivelse af mulighederne (med fokus på en forventningsafstemning af, at der for særlige områder er begrænsede muligheder) med et opfølgende webinar om ansøgningsproces. Mette Br. går videre med dette ift. ansøgningsprocessen i 2023. Processen behandles i INT før vedtagelse.

Thomas nævner, at ledelseslaget på BSS har drøftet spionage også som en del af uddannelse. Båndet tager en bordrunde på dette.

Thomas spørger til de fælles planer om tilpasning af Rejs UD-siderne på studieportaler, da BSS har overvejelser ift. at lave om på indholdet. Det fælles arbejde blev sat i bero i i efteråret 2021 grundet omprioritering af opgaver i IU. Der er som udgangspunkt et ønske om, at lave en fælles AU-indsats på Rejs Ud-siderne. IU følger op på forespørgslen og det aftales, at Rejs Ud og Study Abroad Fair behandles på næste Int-bånd-møde.